text: সার্বো-ক্রোয়েশীয়-বসনীয় ভাষা দক্ষিণ-পূর্ব ইউরোপে প্রচলিত একটি কেন্দ্রীয় দক্ষিণ স্লাভীয় ডায়াসিস্টেম (diasystem) বা উপভাষা-সংশ্রয়, অর্থাৎ একই দক্ষিণ স্লাভীয় ভাষার একাধিক মান বা আদর্শ রূপের সহাবস্থান। প্রাক্তন ইউগোস্লাভিয়া ভেঙে যাবার পর এই ব্যবস্থা থেকে সরকারীভাবে আলাদা আলাদা আদর্শ সার্বীয়, ক্রোয়েশীয় ও বসনীয় ভাষার সৃষ্টি হয় এবং বর্তমানে মন্টিনেগ্রোতেও আলাদা একটি রাষ্ট্রভাষা মন্টিনেগ্রীয় ভাষা প্রচলনের প্রচেষ্টা চলছে।
  
  বিষয়শ্রেণী:দক্ষিণ স্লাভীয় ভাষাসমূহ
title: সার্বো-ক্রোয়েশীয়-বসনীয় ভাষা